laion/Wikipedia-Exotic huggingface dataset:
অপটিক্যাল মাউস

একটি অপটিক্যাল মাউস হল কম্পিউটার মাউস যা আলোর উৎস ও আলোক সনাক্তকরণ পদ্ধতি ব্যবহার করে কোন কিছুর উপরিভাগে চলাচল বা নাড়াচাড়া বা দিক পরিবর্তন বুঝতে পারে এবং কম্পিউটার প্রদর্শনীতে সে অনুযায়ী কার্সরের নাড়াচাড়া প্রদর্শন করে। আলোর উৎস হিসেবে এতে ব্যবহৃত হয় সাধারণত লেড বা এলইডি এবং আলো সনাক্তকরণের জন্য ব্যবহৃত হয় ফটোডায়োড। এটি মেকানিক্যাল মাউস বা ট্র্যাকবল মাউসের বিকল্প হিসেবে ব্যবহৃত হয়। মেকানিক্যাল মাউসে ঘূর্ণায়মান যন্ত্র, যা সাধারণত একটি বল, ব্যবহার করে নাড়াচাড়ার দিক ও স্থান নির্ণয় করা হয়। সবচেয়ে পুরনো অপটিক্যাল মাউস, পূর্ব-প্রিন্ট করা মাউসপ্যাডের উপর নাড়াচাড়া ধরতে পারত। বর্তমানের আধুনিক অপটিক্যাল মাউস বেশিরভাগ অস্বচ্চ বা কঠিন (রিফ্লেক্টিভলি ডিফিউজ) আবরনের উপর কাজ করে থাকে। সাধারণত, যেসব বস্তুর উপরিভাগ একক উৎস থেকে আলো পেয়ে প্রতিফলিত হয়ে আবার একই কোনে ছড়িয়ে যায় সেগুলোতে অপটিক্যাল মাউস কম কাজ করে। কোহেরেন্টলি-লিট (লেজার) বৈশিষ্ট্যসম্পন্ন মাউস চকচকে উপরিভাগ আছে এমন বস্তুতেও কাজ করে কিন্তু স্বচ্চ উপরিভাগে ভাল কাজ করে না। যেসব মাউসে ডার্ক ফিল্ড ইলুমিনেশন আছে সেগুলো কাচের উপরও ভাল কাজ করে। আলো শনাক্তের জন্য লেজার ডায়োড ব্যবহার করা হয় সঠিকভাবে নাড়াচাড়া ও স্থান নির্ণয়ের কাজে। তারবিহিন ও ব্যাটারিচালিত অপটিক্যাল মাউসে ব্যাটারির শক্তি সঞ্চয়ে এলইডি তখনই জ্বলে যখন মাউসটিতে কোন নড়াচড়া শনাক্ত হয়।
ফজলে কবির

ফজলে কবির বাংলাদেশ ব্যাংকের ১১তম গভর্নর হিসেবে দায়িত্ব পালন করেছেন। গভর্নর হিসেবে নিয়োগ পাওয়ার আগ পর্যন্ত তিনি রাষ্ট্রায়াত্ত সোনালী ব্যাংকের চেয়ারম্যানের দায়িত্বে ছিলেন। তিনি এর আগে অর্থসচিব ও রেলপথ সচিব হিসেবে দায়িত্ব পালন করেন। যুক্তরাষ্ট্রের ফেডারেল রিজার্ভ ব্যাংক অব নিউইয়র্কে গচ্ছিত বাংলাদেশ ব্যাংকের অর্থ লোপাটের ঘটনায় ড. আতিউর রহমানের পদত্যাগের পর ফজলে কবির নিয়োগ পান। ১৯৫৫ সালের ৪ জুলাই ঢাকায় জন্মগ্রহণ করেন ফজলে কবির। তার পৈতৃক বাড়ি মুন্সীগঞ্জ জেলার টংগিবাড়ী উপজেলার হাসাইল-বানারী গ্রামে। ফজলে কবিরের স্ত্রী মাহমুদা শারমিন বেনু বিসিএস প্রশাসন ক্যাডারের ৮৫ ব্যাচের একজন কর্মকর্তা। ফজলে কবির চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর করেন। তিনি ১৯৮০ রেলওয়ের সহকারী ট্রাফিক সুপারিনটেনডেন্ট হিসেবে কর্মজীবন শুরু করেন। এর তিন বছরের মাথায় বাংলাদেশ সিভিল সার্ভিস প্রশাসন ক্যাডারে ১৯৮২ নিয়মিত ব্যাচে যোগ দেন তিনি। ২০১২ সালে অর্থ সচিবের দায়িত্বে আসার আগে জাতীয় পরিকল্পনা ও উন্নয়ন একাডেমির মহাপরিচালক, বাংলাদেশ সিভিল সার্ভিস প্রশাসন একাডেমির মহাপরিচালকসহ বিভিন্ন গুরুত্বপূর্ণ দায়িত্ব পালন করেন ফজলে কবির। বাংলাদেশ ব্যাংক ও জনতা ব্যাংকের পরিচালনা পরিষদেও ছিলেন তিনি। ৩৪ বছরের দীর্ঘ চাকরি জীবনে ফজলে কবির বিভিন্ন মন্ত্রণালয়ের বিভিন্ন গুরুত্বপূর্ণ পদ ও মাঠপর্যায়ে কিশোরগঞ্জ জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন। এছাড়া ফজলে কবির শিক্ষা মন্ত্রণালয়ের যুগ্ম সচিব এবং অর্থ মন্ত্রণালয়ের অতিরিক্ত সচিব হিসেবে দায়িত্ব পালন করেন। জাতীয় পরিকল্পনা এবং উন্নয়ন একাডেমি ও ২০১২ সালে অর্থসচিব হিসেবে যোগদানের আগে তিনি রেলওয়ে মন্ত্রণালয়ের সচিবের দায়িত্ব পালন করেন। তিনি ২০০৮ সালে জাতিসংঘের ফিন্যান্স এবং বাজেট কমিটি অধিবেশনে বাংলাদেশি প্রতিনিধিদলের নেতৃত্ব দেন। "সংরক্ষণাগারভুক্ত অনুলিপি"। ২১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৬।  "পদত্যাগপত্র দিলেন গভর্নর"।  "নতুন গভর্নর ফজলে কবির"। ১৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৬।  http://www.jugantor.com/online/economics/2016/03/15/7015[স্থায়ীভাবে অকার্যকর সংযোগ] "প্রাক্তন জেলা প্রশাসকগণের তালিকা"। ১১ এপ্রিল ২০২৩।  "- Kaler Kantho"। www.kalerkantho.com।
খিরো নদী

খিরো নদী বা খিরো নদী (ত্রিশাল) বাংলাদেশের উত্তর-কেন্দ্রীয় অঞ্চলের ময়মনসিংহ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খিরো নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১০। খিরো নদীটি ময়মনসিংহ জেলার ফুলবাড়িয়া উপজেলার বাকতা ইউনিয়নে প্রবহমান বানার নদী হতে উৎপত্তি লাভ করেছে। অতঃপর এই নদীর জলধারা একই জেলার ত্রিশাল উপজেলার আমিরবাড়ি ইউনিয়নে পুনর্বার বানার নদীর সাথে মিলিত হয়ে খিরো নাম ধারণ করে গফরগাঁও উপজেলার যশোরা ইউনিয়ন পর্যন্ত প্রবাহিত হয়ে সুতিয়া নদীতে নিপতিত হয়েছে। এই নদীতে সারাবছর পানিপ্রবাহ থাকে না। তবে জুলাই-সেপ্টেম্বর মাসে নদীটিতে স্বাভাবিকের চেয়ে পানির প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৪২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উইকিমিডিয়া কমন্সে খিরো নদী সংক্রান্ত মিডিয়া রয়েছে।
অলিম্পিক গেমস আয়োজক শহরের তালিকা

অলিম্পিক গেমস আয়োজক/স্বাগতিক শহরের তালিকা হল ১৮৯৬ সাল থেকে আয়োজিত গ্রীষ্মকালীন ও শীতকালীন উভয় আধুনিক অলিম্পিক গেমসের স্বাগতিক শহরসমূহের একটি তালিকা। ১৯৮৬ সাল থেকে ২৯টি গ্রীষ্মকালীন অলিম্পিক গেমস আলাদা ২৩টি শহরে এবং ২২টি শীতকালীন অলিম্পিক গেমস আলাদা ১৯টি শহরে অনুষ্ঠিত হয়। উপরন্তু, তিনটি গ্রীষ্মকালীন অলিম্পিক এবং দুটি শীতকালীন অলিম্পিক নির্ধারিত সময়ে অনুষ্ঠিত হয়নি; যা পরে বাতিল করা হয়েছিল সেগুলো হল ১৯১৮ বার্লিন (গ্রীষ্মকালীন), ১৯৪০ গার্মিস্চ পার্তেনকির্চেন (গ্রীষ্মকালীন) ও হেলসিকিং (শীতকালীন) এবং ১৯৪৪ লন্ডন (গ্রীষ্মকালীন) ও কর্টিনো দি এমপেজো (শীতকালীন)। ১৯০৬ সালের গ্রীষ্মকালীন অলিম্পিক এথেন্সে অনুষ্ঠিত হয় আন্তর্জাতিক অলিম্পিক কমিটির কোন দৈর্ঘ্য আনুষ্ঠানিকতা ছাড়াই, যদিও হাতে অনেক সময় ছিল এবং একে ১৯০৬ ইন্টারকল্ড গেমস হিসাবে অবহিত করা হয়। আসন্ন অলিম্পিকের জন্য চারটি শহর নির্বাচিন করা হয়েছে; যেগুলো হল ২০১৬ গ্রীষ্মকালীন অলিম্পিকের জন্য রিও দি জেনেরিও, ২০১৮ শীতকালীন অলিম্পিকের জন্য পিয়ংচাঙ, দক্ষিণ কোরিয়া, ২০২০ গ্রীষ্মকালীন অলিম্পিকের জন্য টোকিও এবং ২০২২ শীতকালীন অলিম্পিকের জন্য বেইজিং। এককভাবে গ্রীষ্মকালীন এবং শীতকালীন অলিম্পিকের জন্য, দেখুন; আধুনিক গ্রীষ্মকালীন অলিম্পিক গেমসের তালিকা এবং শীতকালীন অলিম্পিক গেমসের তালিকা। * — গ্রীষ্মকালীন ও শীতকালীন উভয় অলিম্পিক মিলে স্বাগতিক। Durántez, Conrado (এপ্রিল–মে ১৯৯৭)। "The Olympic Movement, a twentieth-century phenomenon" (পিডিএফ)। Olympic Review। XXVI (14): 56–57। ১৮ মার্চ ২০১২ তারিখে মূল (PDF) থেকে আর্কাইভ করা। সংগ্রহের তারিখ ১৫ মার্চ ২০১৬।  "Antwerp 1920"। olympic.org। সংগ্রহের তারিখ ২৩ জানুয়ারি ২০১১।  "Chamonix 1924"। olympic.org। সংগ্রহের তারিখ ২৩ জানুয়ারি ২০১১।  "Paris 1924"। olympic.org। সংগ্রহের তারিখ ২৩ জানুয়ারি ২০১১।  "St. Moritz 1928"। olympic.org। সংগ্রহের তারিখ ২৩ জানুয়ারি ২০১১।  "Amsterdam 1928"। olympic.org। সংগ্রহের তারিখ ২৩ জানুয়ারি ২০১১।  "Lake Placid 1932"। olympic.org। সংগ্রহের তারিখ ২৩ জানুয়ারি ২০১১।  "Los Angeles 1932"। olympic.org। সংগ্রহের তারিখ ২৩ জানুয়ারি ২০১১।  "Garmisch-Partenkirchen 1936"। olympic.org। সংগ্রহের তারিখ ২৩ জানুয়ারি ২০১১।  "Berlin 1936"। olympic.org। সংগ্রহের তারিখ ২৩ জানুয়ারি ২০১১।  CNN Staff। "Tokyo to host 2020 Olympic Games"। CNN। সংগ্রহের তারিখ ৩ ডিসেম্বর ২০১৩।  "The Olympic Games"। olympic.org। International Olympic Committee। সংগ্রহের তারিখ ২০০৯-০৬-০৫।  টেমপ্লেট:গ্রীষ্মকালীন অলিম্পিক স্বাগতিক শহর টেমপ্লেট:শীতকালীন অলিম্পিক স্বাগতিক শহর প্রবেশদ্বার:  অলিম্পিক
বানার নদী

বানার নদী বা বানার আপার নদী বা কলমদারী নদী বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ৯৬ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বানার নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪। স্থানীয়ভাবে নদীটি জামালপুর সদর উপজেলায় বানার, ফুলবাড়িয়া উপজেলায় কলমদারী এবং গফরগাঁও ও ত্রিশাল উপজেলায় বানার নামে পরিচিত। বানার নদীটি জামালপুর জেলার জামালপুর সদর উপজেলার শরিফপুর ইউনিয়নে প্রবহমান পুরাতন ব্রহ্মপুত্র নদী হতে উৎপত্তি লাভ করেছে। অতঃপর এই নদীর জলধারা ময়মনসিংহ জেলার ত্রিশাল উপজেলার আমিরবাড়ি ইউনিয়ন অবধি প্রবাহিত হয়ে খিরো নদীতে নিপতিত হয়েছে। এই নদীতে সারাবছর পানিপ্রবাহ থাকে না। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৬৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উইকিমিডিয়া কমন্সে বানার নদী সংক্রান্ত মিডিয়া রয়েছে।
নিগার সুলতানা (ক্রিকেটার)

নিগার সুলতানা জ্যোতি (জন্ম: ১ আগস্ট, ১৯৯৭) বাংলাদেশের ময়মনসিংহ বিভাগের শেরপুর জেলায় জন্মগ্রহণকারী প্রথিতযশা প্রমিলা ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। দলে তিনি মূলত উইকেট রক্ষকের দায়িত্ব পালন করে থাকেন। পাশাপাশি ডানহাতি ব্যাটসম্যান হিসেবেও তিনি দলে ভূমিকা রাখছেন। ৬ অক্টোবর, ২০১৫ তারিখে স্বাগতিক পাকিস্তানের বিপক্ষে তার ওডিআই অভিষেক ঘটে। করাচীতে অনুষ্ঠিত ঐ খেলায় তিনি ১০৯ বল মোকাবেলা করে দু'টি বাউন্ডারি সহযোগে অপরাজিত ৩০* রান সংগ্রহ করেছিলেন। এর পূর্বে ৩০ সেপ্টেম্বর, ২০১৬ তারিখে একই দলের বিপক্ষে করাচীতে অনুষ্ঠিত টুয়েন্টি২০ আন্তর্জাতিকে অভিষিক্ত হন তিনি। ১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে অপরাজিত ২৭* রান করলেও তার দল ৭২ রানে পরাজিত হয়। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল। "Pakistan women defea Bangladesh in first T20"। Daily Sun। ১ অক্টোবর ২০১৫। ৪ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৫।  Laghari, Zamir (৩০ সেপ্টেম্বর ২০১৫)। "Pakistan women beat Bangladesh in 1st T20"। Samaa TV। সংগ্রহের তারিখ ৩ অক্টোবর ২০১৫।  "ICC WT20 2016: Bangladesh Women's Squad"। Bangladesh Cricket Board। ১৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  "Bangladesh name 14-member squad for ICC T20 World Cup Qualifier 2019"। International Cricket Council। সংগ্রহের তারিখ ১১ আগস্ট ২০১৯।  জনক গামাগে শায়লা শারমিন ২০১৬ আইসিসি মহিলা বিশ্ব টুয়েন্টি২০
অনুপ সেনগুপ্ত

অণুপ সেনগুপ্ত (ইংরেজি: Anup Sengupta) ভারতীয় বাংলা চলচ্চিত্রের একজন পরিচালক। অভিনেত্রী পিয়া সেনগুপ্ত তার স্ত্রী এবং তার ছেলে বনি সেনগুপ্ত‎ ও একজন অভিনেতা। জানবাজ (২০১৯) বাংলা বাঁচাও (২০১১) বাদলা (২০০৯) ঘর জামাই (২০০৮) মহা গুরু (২০০৭) চোরে চোরে মাস্তুত ভাই (২০০৫) দাদার আদেশ (২০০৫) হার জিত(২০০৫) পরিবার (২০০৪) রাজা বাবু (২০০৪) মায়ের আঁচল (২০০৩) ইনকিলাব (২০০২) আঘাত (২০০১) স্বজণী আমার সোহাগ (২০০০) সিঁদুরের অধিকার (১৯৯৮) সিঁথির সিঁদুর (১৯৯৬) শুভ কামনা (১৯৯১) আশা (১৯৮৯) "Anup Sengupta"। the times of india। সংগ্রহের তারিখ ২০১৬-০৩-১৫।  "Anup Sengupta director"। filmiclub.com। সংগ্রহের তারিখ ২০১৬-০৩-১৫।  "নিষিদ্ধ পল্লীর বাসিন্দা ঋতুপর্ণা"। coxsbazartimes.net। ২০১৬-০৩-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৫।  "Movies directed by Anup Sengupta including the new and upcoming films"। bharatmovies.com। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৫।  "আজ মুক্তি পাচ্ছে বদলা"। jjdin.com। সংগ্রহের তারিখ ২০১৬-০৩-১৫।  "Anup Sengupta"। bookmyshow.com। সংগ্রহের তারিখ ২০১৬-০৩-১৫।  "List of Movies of ANUP SENGUPTA"। webmallindia.com। ২০১৩-০৩-২৮ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৫।  "Movies of Anup Sengupta & Prosenjit"। gomolo.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৫।  ইন্টারনেট মুভি ডেটাবেজে অনুপ সেনগুপ্ত (ইংরেজি) অণুপ সেনগুপ্ত গোমোলো
মোসলেম ভারত

মোসলেম ভারত একটি মাসিক সাহিত্য পত্রিকা ছিল। ১৯২০ সালে ভারতবর্ষে ব্রিটিশ শাসনামলের সময় এই পত্রিকা প্রকাশিত হয়। পত্রিকার নামে মুসলিম শব্দ থাকলেও এতে অন্যান্য ধর্মের লেখকদের রচনাও প্রকাশিত হত। পত্রিকার প্রচ্ছদে ইসলামি শিল্পকলা তুলে ধরা হত। এছাড়াও প্রচ্ছদে রবীন্দ্রনাথ ঠাকুরের নিম্নোক্ত বাণী উৎকীর্ণ ছিল: ‘মানব-সংসারে জ্ঞানালোকের দিয়ালি-উৎসব চলিতেছে। প্রত্যেক জাতি আপনার আলোটীকে বড় করিয়া জ্বালাইলে তবে সকলে মিলিয়া এই উৎসব সমাধা হইবে।’ ১৩২৭ বঙ্গাব্দের বৈশাখ মাসে (এপ্রিল/মে ১৯২০ খ্রিষ্টাব্দ) মোসলেম ভারত পত্রিকার প্রথম সংখ্যা প্রকাশিত হয়। ১৩২৮ বঙ্গাব্দের পৌষ মাস (ডিসেম্বর/জানুয়ারি ১৯২১-২২) পর্যন্ত এই পত্রিকা চালু ছিল। ব্রিটিশ ভারতের মুসলিম লেখকদের বিকাশে মোসলেম ভারত পত্রিকা ভূমিকা রেখেছে। প্রথম বিশ্বযুদ্ধ সমাপ্ত হওয়ার পর কাজী নজরুল ইসলাম ১৯২০ সালে করাচি থেকে ফিরে আসেন। এরপর আফজালুল হকের অনুপ্রেরণায় তিনি এই পত্রিকায় লেখালেখি শুরু করেন। নজরুলের ৪০টি লেখা এতে প্রকাশিত হয়েছে। এর মধ্যে রয়েছে বাঁধনহারা, খেয়াপারের তরণী, শাত-ইল-আরব, মহররম‌, ফাতেহা-ই-দোয়াজদাহম, কামাল পাশা প্রভৃতি। সৈনিকের পোষাকে নজরুলের ছবিটি এই পত্রিকায় প্রথম প্রকাশিত হয়েছিল। অন্যান্য মুসলিম লেখকদের প্রকাশিত রচনাকর্মের মধ্যে রয়েছে কাজী ইমদাদুল হকের উপন্যাস "আবদুল্লাহ", সৈয়দ এমদাদ আলীর লেখা জীবনী "হাফেজা", শেখ ফজলুল করিমের লেখা জীবনী "রাজর্ষি এবরাহীম", মোহাম্মদ বরকতউল্লাহর লেখা প্রবন্ধ "পারস্য সাহিত্য"। http://bn.banglapedia.org/index.php?title=মোসলেম_ভারত
বাবা যাদব

বাবা যাদব (জন্ম: ১৮ ফেব্রুয়ারি) একজন ভারতীয় চলচ্চিত্র ও নৃত্য পরিচালক। তিনি ১৯৯৭ সালে মহব্বত সিনেমার মাধ্যমে একজন কোরিওগ্রাফার হিসাবে তার কর্মজীবন শুরু করেন এবং লগান (২০০১) এবং দেবদাস (২০০২) এর মতো সফল চলচ্চিত্রগুলিতে কাজ করেন। তিনি ২০১৩ সালে বস: বর্ন টু রুল সিনেমার মাধ্যমে পরিচালক হয়েছিলেন এবং গেম: হি প্লেস টু উইন (২০১৪) ও বাদশা: দ্য ডন (২০১৬) সিনেমাগুলি পরিচালনা করেছেন। ২০২৩ সালে, তিনি শাকিব খান এবং ইধিকা পাল অভিনীত হিমেল আশরাফের প্রিয়তমা সর্বকালের সর্বোচ্চ আয়কারী বাংলাদেশী চলচ্চিত্রের কোরিওগ্রাফি করেন। "Baba Yadav"। the times of india। সংগ্রহের তারিখ ২০১৬-০৩-১৬।  "Baba Yadav dance studio striving for the best"। Gomolo। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৬।  "Baba Yadav"। the times of india। সংগ্রহের তারিখ ২০১৬-০৩-১৬।  "Tollywood Hero Jeet Dances with Baba Yadav at Dance Extravaganza in Kolkata"। washingtonbanglaradio.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৬।  "Baba Yadav"। indianexpress.com। সংগ্রহের তারিখ ২০১৬-০৩-১৬।  "বাঙালিরা ছবির ব্যাপারে অনেক বেশি সেন্টিমেন্টাল। মুম্বইতে সবকিছুই কেমন যেন প্লাস্টিক এবং মেকি: বাবা যাদব"। anandalok.in। সংগ্রহের তারিখ ২০১৬-০৩-১৬।  "Happy Birthday Baba Yadav: Raj Chakraborty, Dev Adhikari, Ankush Hazara And Others Wishes The Director | SpotboyE"। www.spotboye.com (ইংরেজি ভাষায়)। সংগ্রহের তারিখ ২০২৪-০১-২৯।  "Baba Yadav is excited & confident about Boss"। telegraphindia.com। ১৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০১৫-০৮-২৬।  "Jeet-Subhashere again work with Baba Yadav"। Themoviesmania। ১৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০১৫-০৮-২৬।  "Baba Yadav pics"। Gomolo। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০১৫-০৮-২৬।  "Have the blessings of Amitabh Bachchan: Jeet"। indianexpress.com। সংগ্রহের তারিখ ২০১৫-০৮-২৬।  "Badsha The Don First Look Poster release"। gulgal.com। ১১ জুন ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-০৬-০৮।  "Tellychakkar interviews Baba Yadav...the next big thing in Indian cinema"। tellychakkar.com। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৬।  "Movies of Koel Mallick & Baba Yadav"। Gomolo। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০১৫-০৮-২৬।  "Movies of Koel Mallick & Baba Yadav"। Gomolo। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৬।  "Filmography of Baba Yadav"। Gomolo। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৮-২৬।  ইন্টারনেট মুভি ডেটাবেজে বাবা যাদব (ইংরেজি) বাবা যাদব গোমোলো ফেসবুকে বাবা যাদব টুইটারে বাবা যাদব
ঠেগা নদী

থেগা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার এবং ভারতের মিজোরাম প্রদেশ দিয়ে প্রবাহিত একটি নদী। থেগা নদী সাধারণত ২২°৫২′৪৩″ উত্তর ৯২°২৬′৫২″ পূর্ব﻿ / ﻿২২.৮৭৮৬১° উত্তর ৯২.৪৪৭৭৮° পূর্ব﻿ / 22.87861; 92.44778 প্রবাহিত হয়ে কর্ণফুলী নদীতে মিশেছে। কর্ণফুলি নদী ভারতের লুসাই পাহাড় থেকে উৎপন্ন হয়ে রাঙ্গামাটি পার্বত্য জেলার উত্তর পূর্ব সীমান্তে বরকল উপজেলার থেগামুখ নামক স্থানে ভারতের লুসাই নদী ও বাংলাদেশ অংশের থেগা নদীর সাথে মিলিত হয়ে কর্ণফুলী নদী নাম ধারণ করে। বর্তমানে নদীর নাব্যতা কমে যাওয়ায় সরকার সাঙ্গু, মাতামুহুরীসহ এই নদী ড্রেজিং এর উদ্যেগ নিয়েছে। কর্ণফুলী নদীর প্রবেশমুখে মিজোরাম সীমান্ত ঘেঁষে এই নদীর পাড়ে গড়ে উঠেছে থেগামুখ গ্রাম। বর্তমান আওয়ামী লীগ সরকার ২০০৯ সালে ক্ষমতায় আসার পর উত্তর-পূর্ব ভারতের সাথে যোগাযোগ ব্যবস্থা উন্নয়নের জন্য রামগড় স্থলবন্দর এবং থেগামুখ স্থলবন্দর তৈরির ব্যাপারে সমঝোতা করে। তবে রামগড় স্থলবন্দর বাস্তবায়ন হলেও থেগামুখের কাজ এখনও শেষ হয়নি। বাংলাদেশের নদীর তালিকা "NF 46-6, Chittagong, Pakistan; India; Burma" topographic map, Series U502, U.S. Army Map Service, March 1960 "নদ ও নদী"। রাঙামাটি পার্বত্য জেলা।  bdnews24.com। "কর্ণফুলির উৎসে ঠেগামুখ"। কর্ণফুলির উৎসে ঠেগামুখ (ইংরেজি ভাষায়)। সংগ্রহের তারিখ ২০২৪-০৭-১৪।  প্রতিবেদক, নিজস্ব (২০১৬-০৪-২৬)। "অপার সৌন্দর্যের থেগামুখ"। Prothomalo। সংগ্রহের তারিখ ২০২৪-০৭-১৪।  দিগন্ত, Daily Nayadiganta-নয়া। "আঞ্চলিক যোগাযোগ: প্রসঙ্গ থেগামুখ"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২৪-০৭-১৪।  "থেগামুখ স্থলবন্দর পরিদর্শন করলেন স্বরাষ্ট্রমন্ত্রী"। Barta24 (ইংরেজি ভাষায়)। ২০২০-০৩-১০। সংগ্রহের তারিখ ২০২৪-০৭-১৪।  Rangamati, Alokito। "থেমে আছে থেগামুখ স্থলবন্দরের নির্মাণ কাজ"। আলোকিত রাঙামাটি | Alokito Rangamati। সংগ্রহের তারিখ ২০২৪-০৭-১৪।
পয়েন্টিং স্টিক

একটি পয়েন্টিং স্টিক জয়স্টিকের মতই কাজ করে কিন্তু একে ব্যবহার করা হয় পয়েন্টিং ডিভাইস হিসেবে। এর সাথে টাচপ্যাড বা ট্র্যাকবল থাকে এবং এটি সাধারণত কম্পিউটার কিবোর্ডের উপর বসানো হয়। পয়েন্টিং স্টিকটি নিয়ন্ত্রণ করে কার্সর যা দিয়ে বিভিন্ন কাজ করা যায় মাউসের মতই। পয়েন্টিং স্টিক কাজ করে শক্তি প্রয়োগের হার শনাক্তকরণের মাধ্যমে যা শনাক্ত করতে ব্যবহার করা হয় রিসিন্টিভ স্ট্রেইন গজ। আঙ্গুলের সাহায্যে পয়েন্টিং স্টিকটিকে বিভিন্ন দিকে পরিচালন করা যায়। কার্সর কিরকম গতিতে স্থানান্তর হবে তার নির্ভর করে পয়েন্টিং স্টিকের উপর কতটুকু চাপ প্রয়োগ করা হয়েছে তার উপর। চাপ প্রয়োগ ও কার্সরের গতি কম্পিউটারে পরিবর্তন করা যায় যেমনটি মাউসের বেলায় করা হয়। একটি কিউট্রি কি-বোর্ডে স্টিকটি বসানো হয় "জি", "এইচ" এবং "বি" অক্ষরের কি'র মাঝখানে আর এর সাথে ব্যবহৃত মাউস বাটন বসানে হয় স্পেসবারের নিচে। মাউস বাটনগুলো ডানহাতে বা বামহাতে ব্যবহার করা হয় যেহেতু সেগুলো কিবোর্ডে রাখা আঙ্গুলের কাছেই থাকে। তোশিবা'র লিব্রেটো, সনি'র ভায়ো ইউএক্সের মত ছোট আকারের ল্যাপটপগুলোতে পয়েন্টিং স্টিকগুলো পর্দার কাছে বসাতে দেখা যায়। Pointing stick USB Keyboard Comparison How to configure the TrackPoint under Linux Notebook input devices put to the age test : the usability of trackpoint and touchpad for middle-aged adults Ergonomics, 2007, vol. 50, no3, pp. 426–445 an OEM supplier for nubs: http://sofpoint.com/ ALPS (manufacturer) Synaptics (manufacturer)
কোয়ালা

কোয়ালা এক ধরনের মারসুপিয়াল অর্থাৎ ক্যঙ্গারুর মত থলিযুক্ত স্তন্যপায়ী প্রাণী। কোয়ালার বাসস্থান অস্ট্রেলিয়া মহাদেশ। কোয়ালা দেখতে অনেকটা ভালুকের (Bear) জাতভাই পান্ডার (Panda) মত তাই কথ্য ভাষায় একে অনেকসময় "কোয়ালা বিয়ার" (Koala Bear) বলা হয়। কোয়ালার প্রধান খাদ্য ইউক্যালিপটাস পাতা । কোয়ালার মত খুব কম স্তন্যপায়ী আছে যারা ইউক্যালিপটাস পাতা হজম করতে পারে, কারণ ইউক্যালিপটাস পাতায় অনেক বিষাক্ত ফেনল ও তারপিন তেল জাতীয় পদার্থ থাকে। খুব অল্প প্রোটিন ও অত্যধিক ছিবড়ে ওয়ালা (fibrous) এই খাবার হজম করার জন্য কোয়ালার প্রধান অস্ত্র হল পৃথিবীর দীর্ঘতম সিকাম যা দু মিটার পর্যন্ত লম্বা হতে পারে (যা মানুষের ক্ষেত্রে একটা ছোট্ট ভার্মিফর্ম আপ্যেণ্ডিক্সে পর্যবসিত)। Groves, C. (২০০৫)। Wilson, D. E., & Reeder, D. M., সম্পাদক। Mammal Species of the World (3rd সংস্করণ)। Johns Hopkins University Press। পৃষ্ঠা 43। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) Gordon G, Menkhorst P, Robinson T, Lunney D, Martin R. & Ellis M (2008). Koala. 2008 IUCN Red List of Threatened Species. IUCN 2008. Retrieved on 2008-10-30.
শরীয়তপুর পলিটেকনিক ইনস্টিটিউট

শরীয়তপুর পলিটেকনিক ইনস্টিটিউট বাংলাদেশের একটি পলিটেকনিক ইনস্টিটিউট। ঢাকা থেকে মাত্র ৭০ কি.মি দক্ষিণে শরীয়তপুর জেলার পালং থানাধীন রুদ্রকর ইউনিয়নের বুড়িরহাটে খুলনা-চট্টগ্রাম মহাসড়কের পাশে এর অবস্থান। বাংলাদেশের যে কোন জেলা থেকে বাস সার্ভিসে শরীয়তপুর শহরে এসে বাস বা অটোরিক্সা যোগে বুড়িরহাট। অত্র প্রতিষ্ঠানটি ২০০১ সালে ২.০২ একর জমির উপর প্রতিষ্ঠিত হয়। ২০০৫ সালে ৪৬ জন শিক্ষার্থী নিয়ে ইলেক্ট্রনিক্স বিভাগে এর প্রথম ক্লাস শুরু হয়। ধাপে ধাপে এতে কম্পিউটার, টেলিকমিউনিকেশন, এবং ইনস্ট্রুমেন্টেশন এ্যান্ড প্রসেস কন্ট্রোল টেকনোলজি যুক্ত হয়। প্রথম ভারপ্রাপ্ত অধ্যক্ষ মীর মোস্তাক মাহমুদ এবং ১২ জন তরুন মেধাবী শিক্ষকদের পদচারনায় যাত্রা শুরু হয় এই প্রতিষ্ঠানটির। ক্যাম্পাসটি প্রায় ২.০২ একর জায়গার উপরে প্রতিষ্ঠিত। আরো ৮.২৪ একর জমি অধিগ্রহণ করে নতুন একাডেমিক ভবন করার পরিকল্পনা আছে। অবকাঠামো-সমূহ প্রশাসনিক ভবন - ১ টি ( পাঁচ তলা) একাডেমিক ভবন -১ টি ( পাঁচ তলা) ওয়ার্কশপ ভবন -২ টি ( দুই তলা) অধ্যক্ষের বাসভবন -১ টি ( দুই তলা) স্টাফ কোয়ার্টার - ১ টি ( দুই তলা) পাম্প- হাউজ - ১ টি সাব-স্টেশন - ১ টি সাইকেল গ্যারেজ - ১ টি টেকনোলজি সমূহ ইলেকট্রিক্যাল (২য় তলা) ইলেকট্রনিক্স (৪র্থ তলা) কম্পিউটার ( ৩য় তলা) টেলিকমিউনিকেশন ( ৫ম তলা) ল্যাব সমূহ ইলেকট্রনিক্স ল্যাব- ২ টি কম্পিউটার ল্যাব- ৪ টি ইলেকট্রিক্যাল ল্যাব ২ টি টেলিকমিউনিকেশন ল্যাব- ১ টি বেসিক ল্যাব- ১ টি ফিজিক্স ল্যাব- ১ টি ক্যামিস্ট্রি ল্যাব- ১ টি ড্রয়িং ল্যাব- ১ টি অন্যান্য পাঠাগার অডিটরিয়াম প্রার্থনালয় বাংলাদেশ শিক্ষা মন্ত্রনালয়ের অধীনে বাংলাদেশ কারিগরি শিক্ষা অধিদপ্তর-এর আওতায় বাংলাদেশ কারিগরি শিক্ষা বোর্ডে একযোগে সারা বাংলাদেশের সরকারী ও বেসরকারী পলিটেকনিক সমূহে ভর্তি আহবান করে থাকে। সাধারনত এস.এস.সি পরীক্ষার রেজাল্ট প্রকাশের পনের দিন থেকে এক মাসের মধ্যেই বোর্ডের নিজস্ব ওয়েভ সাইটের মাধ্যমে এ কার্যক্রম পরিচালনা করে থাকে। এস.এস.সি পরীক্ষায় উত্তৃর্ণ যে কোন বিভাগের শিক্ষার্থীগন নূন্যতম জিপিএ-৩.৫০ পেলেই অাবেদনের যোগ্য বলে বিবেচিত। কম্পিউটার ডিপার্টমেন্ট ইলেক্ট্রনিক্স ডিপার্টমেন্ট টেলিকমিউনিকেশন ডিপার্টমেন্ট ইলেকট্রিক্যাল ডিপার্টমেন্ট নন-টেক প্রশাসনিক বাংলাদেশের বিভিন্ন জেলার ছাত্রছাত্রী এই প্রতিষ্ঠানে পড়াশোনা করে। কিন্তু কোন ছাত্রাবাস নেই। তবে নতুন করে ৮.০২ একর জমি অধিগ্রহণের মাধ্যমে ছাত্রাবাস নির্মানের পরিকল্পনা আছে।এবং ইনস্টিটিউট এর আশে পাশে প্রচুর ছাত্রাবাস আছে।যেখানে বাইরে থেকে আগত ছাত্ররা থাকতে পারবে। রোভার ইউনিট, শরীয়তপুর পলিটেকনিক ইনস্টিটিউট http://www.shariatpurpolytechnic.gov.bd/home[স্থায়ীভাবে অকার্যকর সংযোগ] https://www.facebook.com/groups/1377161122529737/?ref=share অফিসিয়াল ওয়েবসাইট ওয়েব্যাক মেশিনে আর্কাইভকৃত ৬ মার্চ ২০১৬ তারিখে
গফরগাঁও রেলওয়ে স্টেশন

গফরগাঁও রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার গফরগাঁও উপজেলায় অবস্থিত একটি রেলওয়ে স্টেশন। এটি ১৮৮৬ সালে চালু হয়। এই স্টেশনে ৭টি আন্তঃনগর ট্রেন তিস্তা এক্সপ্রেস, জামালপুর এক্সপ্রেস, অগ্নিবীণা এক্সপ্রেস, মোহনগঞ্জ এক্সপ্রেস, যমুনা এক্সপ্রেস, ব্রহ্মপুত্র এক্সপ্রেস ও হাওর এক্সপ্রেস যাত্রাবিরতির মাধ্যমে যাত্রীসেবা প্রদান করে। এছাড়া আরো ৫টি লোকাল ট্রেনসহ মোট ১২টি ট্রেন গফরগাঁও স্টেশনে যাত্রাবিরতি করে। গফরগাঁও রেলওয়ে স্টেশনে চারটি আন্তঃনগর ট্রেনে আসনসংখ্যা ১৭৮টি হলেও প্রতিদিন ৮০০০ যাত্রী যাতায়াত করে থাকেন। উইকিমিডিয়া কমন্সে গফরগাঁও রেলওয়ে স্টেশন সংক্রান্ত মিডিয়া রয়েছে। বাংলাদেশ রেলওয়ে "গফরগাঁও স্টেশনে রাজধানীগামী ট্রেন যাত্রীদের ব্যাপক ভোগান্তি"। দৈনিক ইত্তেফাক। সংগ্রহের তারিখ ১২ অক্টোবর ২০১৪।
ফাহিমা খাতুন

ফাহিমা খাতুন (জন্ম: ২ নভেম্বর, ১৯৯২) বাংলাদেশের বিশিষ্ট প্রমিলা আন্তর্জাতিক ক্রিকেটার। বাংলাদেশ জাতীয় মহিলা ক্রিকেট দলের অন্যতম সদস্য তিনি। মাঝারি সারির ডানহাতি ব্যাটসম্যান হিসেবে খেলে থাকেন। পাশাপাশি লেগ ব্রেক বোলিংয়েও পারদর্শী তিনি। ঘরোয়া ক্রিকেটে বরিশাল বিভাগ ও খুলনা বিভাগে প্রতিনিধিত্ব করছেন। সে ইসলামী বিশ্ববিদ্যালয়, বাংলাদেশ এর আইন বিভাগের শিক্ষার্থী। ৮ এপ্রিল, ২০১৩ তারিখে আহমেদাবাদে ভারত দলের বিপক্ষে তার ওডিআই অভিষেক ঘটে। এর পূর্বে ৫ এপ্রিল, ২০১৩ তারিখে একই দলের বিপক্ষে বরোদায় টুয়েন্টি২০ আন্তর্জাতিকে অভিষিক্ত হন তিনি। ১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে ২/৩১ ও ১৪ রান করলেও তার দল ৭২ রানে পরাজিত হয়। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল। "Fahima Khatun"। ESPN Cricinfo। সংগ্রহের তারিখ ৬ এপ্রিল ২০১৪।  "হ্যাটট্রিক কন্যার গল্প | banglatribune.com"। Bangla Tribune। ২০১৮-১০-২৮ তারিখে মূল থেকে আর্কাইভ করা। সংগ্রহের তারিখ ২০১৮-১০-২৫।  "ICC WT20 2016: Bangladesh Women's Squad"। Bangladesh Cricket Board। ১৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।  "Bangladesh name 14-member squad for ICC T20 World Cup Qualifier 2019"। International Cricket Council। সংগ্রহের তারিখ ১১ আগস্ট ২০১৯।  খাদিজা তুল কুবরা ২০১৬ আইসিসি বিশ্ব টুয়েন্টি২০ বাংলাদেশ জাতীয় মহিলা ক্রিকেট দল উইকিমিডিয়া কমন্সে ফাহিমা খাতুন সংক্রান্ত মিডিয়া রয়েছে।